Petit Montclar i Parvulari
Escrita per PRIMÀRIA A UN CLIC de novembre 22, 2013
La setmana passada al parvulari del Montclar ens van visitar unes dentistes.
Durant tot el matí, l' Eva i la Mariona ens van estar explicant en què consisteix la seva feina, quins són els hàbits saludables per tenir unes dents sanes...
Van portar un munt de materials molt divertits per tal de conèixer quines parts té la boca, quantes dents tenim i en quina posició estan.
Aquest primer trimestre, a l'escola, estem treballant el projecte del Cos Humà.
Als més grans de P4 i P5, ens van estar parlant del sentit del gust. Ens van explicar d'una manera molt divertida la posició de cada un dels gustos en la nostra llengua, el dolç, el salat, l' amarg i l'àcid.
Com que és molt important rentar-se les dents cada dia després de cada àpat, ens van obsequiar amb un raspall per cada nen. Per acabar vam aprendre una cançó tots plegats sobre tot el que ens havien explicat.
Estem molt contents per la vostra visita. Moltes gràcies Eva i Mariona!"
Aqui teniu unes fotos: